**Поштовани родитељи,**

У складу са реакцијама које су уследиле на одлуку Школског одбора да се после 31.12.2022.год. неће издавати велика и мала фискултурна сала, желимо да укажемо на разлоге доношења овакве одлуке.

Правилником о критеријумима и стандардима за финансирање установе основног образовања и васпитања, утврђују се и обезбеђују средства за остваривање годишњег плана рада школе и школског програма , односно делатности основног образовања и васпитања.

Нису предвиђени начини за обезбеђивање средстава за финансирање или радно ангажовање лица која би се бавила реализацијом закупа и обезбеђивањем услова за несметано обављање ових активности, по завршетку наставног процеса.

Како је школа одговорна за безбедност ученика и других лица присутних током трајања закупа, а исто тако и очувања школске имовине, једино она може да ангажује службу обезбеђења. Само таквим начином , школа може да контролише рад агенције за обезбеђење, безбедност и извршавање свих преузетих обавеза .

Полазећи од напред изнетог, школа нема финансијских, нити било каквих других могућности за ангажовање службе обезбеђења , у времену после завршетка наставног процеса.

Овим путем желимо да се захвалимо спортским клубовима који су са разумевањем прихватили одлуку Школског одбора, те изражавамо наду да ће се у будућем периоду створити услови за поновно изнајмљивање термина.